Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 339

(55) A csoportmentesítési rendelet 4. cikkének d) pontjában foglalt különösen súlyos korlátozás a szelektív forgalmazási rendszeren belül kijelölt forgalmazók közötti kereszteladások korlátozására vonatkozik. Ez azt jelenti, hogy egy megállapodásnak vagy összehangolt magatartásnak nem lehet közvetlen vagy közvetett célja az, hogy megakadályozza vagy korlátozza a szerzõdés szerinti áruk aktív vagy passzív értékesítését a kijelölt forgalmazók között. A kijelölt forgalmazók nem korlátozhatók abban, hogy a szerzõdés szerinti árukat szabadon megvásárolják más kijelölt forgalmazóktól a hálózaton belül, attól függetlenül, hogy azok azonos vagy más kereskedelmi szinten mûködnek. Ez azt jelenti, hogy a szelektív forgalmazás nem kapcsolható össze olyan vertikális korlátozásokkal, amelyeknek célja a forgalmazók arra való kényszerítése, hogy a szerzõdés szerinti termékeket kizárólagosan egy adott forrásból szerezzék be, például kizárólagos beszerzés útján. Ez azt is jelenti, hogy egy szelektív forgalmazási hálózaton belül a kijelölt nagykereskedõk nem korlátozhatók a kijelölt kiskereskedõk részére teljesített értékesítéseik tekintetében.

Source: https://magyarkozlony.hu/hivatalos-lapok/0d2ec54993e610d02f6369c49ab38cb1f1139fbb/dokumentumok/be6f0d36b696c7273a5854d57d36152b60703eea/letoltes